Predkladacia správa

Návrh opatrenia Ministerstva financií Slovenskej republiky č. MF/005720/2025-74, ktorým sa mení a dopĺňa opatrenie Ministerstva financií Slovenskej republiky č. MF/25918/2011-74, ktorým sa ustanovuje rozsah, spôsob, miesto a termíny ukladania výkazu vybraných údajov z individuálnej  účtovnej závierky pre účtovné jednotky, ktorými sú poisťovne, pobočky zahraničnej poisťovne, zaisťovne, pobočky zahraničnej zaisťovne, Slovenská kancelária poisťovateľov a Exportno-importná banka Slovenskej republiky v znení neskorších predpisov, sa predkladá v súlade s § 17a ods. 7 zákona č. 431/2002 Z. z. o účtovníctve v znení zákona č. 547/2011 Z. z., ktorým sa splnomocňuje Ministerstvo financií Slovenskej republiky k vydaniu tohto opatrenia. 
V predkladanom návrhu opatrenia sú zapracované úpravy vyplývajúce z aplikačnej praxe uplatňovania medzinárodného štandardu finančného vykazovania 17 (ďalej len „IFRS 17“) a z požiadaviek Národnej banky Slovenska.  Navrhuje sa úprava výkazu vybraných údajov z dôvodu, že vznikla nejednoznačnosť vykazovania a potreba doplnenia vysvetliviek k súčasne platnému zneniu výkazu v nadväznosti na získané skúsenosti z kvartálnych výkazov predkladaných Národnej banke Slovenska. Pri aplikácii kvartálnych výkazov sa vyskytli požiadavky na úpravu, doplnenie a  vysvetlenie vykazovania v jednotlivých riadkoch. 

Predkladaný návrh opatrenia sa netýka pôsobnosti miestnej územnej samosprávy, preto sa nevykazuje súlad návrhu opatrenia s Európskou chartou miestnej samosprávy.